smcproject/ml-wiki-sentences huggingface dataset:
ഇതും കാണൂ Pre-Islamic Hindu and Buddhist heritage of Afghanistan Trapusa and Bahalika അവലംബം
ഇബ്ൻ അൽ സലാഹ്
പ്രമുഖ ഹദീഥ് വിശാരദനും ശാഫിഈ മദ്‌ഹബ് പണ്ഡിതനുമായിരുന്നു ഇബ്ൻ അൽ സലാഹ് എന്ന പേരിൽ വിശ്രുതനായ അബൂ ഉമർ ഉഥ്മാൻ ബിൻ അബ്ദുറഹ്‌മാൻ ( അറബി : أبو عمر عثمان بن عبد الرحمن صلاح الدين الكرديّ الشهرزوريّ ‬ )(c. 1181 CE/577 AH – 1245/643).
കുർദ് വംശജനായ ഇദ്ദേഹം കുർദ്ദിസ്ഥാനിലെ ഇർബിലിൽ ജനിച്ചു .
മൊസൂളിലാണ് ഇബ്ൻ അൽ സലാഹ് വളർന്നത്.
പിന്നീട് ദമാസ്കസിലേക്ക് പോയ അദ്ദേഹം അവിടെ വെച്ച് അന്തരിച്ചു .
ശാഫിഈ പണ്ഡിതരിലെ ശൈഖ് എന്നാണ് അൽ ദഹബി ഇബ്ൻ അൽ സലാഹിനെ വിശേഷിപ്പിക്കുന്നത്.
ഇബ്ൻ അൽ-റാവന്ദി ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Ibn_al-Rawandi
ആദ്യകാല ഇസ്ലാമിക വിമർശകനും ചിന്തകനും സന്ദേഹവാദിയുമായിരുന്നു അബു അൽ-ഹസൻ ഇബ്ൻ യഹ്യ ഇബ്ൻ ഇഷാഖ് അൽ-റാവണ്ടി അഥവാ ഇബ്ൻ അൽ-റാവണ്ടി .
മുഅതസില പണ്ഡിതനായിരുന്നെങ്കിലും അത് തള്ളിക്കളഞ്ഞ് കുറച്ച് കാലം ഷിയ ഇസ്ലാം സ്വീകരിച്ചു.
പിന്നീട് ഒരു സ്വതന്ത്ര ചിന്തകനായി മാറി.
അദ്ദേഹത്തിന്റെ കൃതികൾ ഒന്നും തന്നെ ഇപ്പോൾ നിലവിലില്ലെങ്കിലും എതിർത്തുകൊണ്ടെഴുതിയ ഗ്രന്ഥങ്ങളിലൂടെ ആശയങ്ങൾ നിലനിൽക്കുന്നു.
ഇബ്ൻ അൽ ഖതീബ്
ഗ്രാനഡ എമിറേറ്റിലെ ഒരു രാഷ്ട്രീയപ്രവർത്തകനും ബഹുമുഖപ്രതിഭയുമായിരുന്നു ലിസാനുദ്ദീൻ ഇബ്ൻ അൽ ഖതീബ് ( അറബി : لسان الدين ابن الخطيب ‬ ) (ജനനം 16 നവംബർ 1313, ലോജ - മരണം 1374, ഫെസ് )എന്നറിയപ്പെട്ട മുഹമ്മദ് ഇബ്‌നു അബ്ദുല്ല ഇബ്‌ൻ സെയ്ദ് ഇബ്‌ൻ അലി ഇബ്‌ൻ അഹമ്മദ് അൽ സൽമാനി ( അറബി : محمد بن عبدالله بن سعيد بن عبد الله بن سعيد بن علي بن أحمدالسّلماني ‬ ).
ഇബ്ൻ ഖതീബ് എന്ന ചുരുക്കപ്പേരിലാണ് പരക്കെ അറിയപ്പെടുന്നത്.
കവി , ഗ്രന്ഥകാരൻ, ചരിത്രകാരൻ, തത്വജ്ഞാനി, വൈദ്യൻ, രാഷ്ട്രീയക്കാരൻ എന്നിങ്ങനെ വിവിധ മേഖലകളിൽ അദ്ദേഹം കഴിവ് തെളിയിച്ചു .
ഇബ്ൻ അൽ ഖൈസറാനി
ഇസ്‌ലാമിക പണ്ഡിതനും ചരിത്രകാരനുമായിരുന്നു ഇബ്ൻ അൽ ഖൈസറാനി എന്ന പേരിൽ വിഖ്യാതനായ അബൂ അൽ ഫദ്‌ൽ മുഹമ്മദ് ബിൻ താഹിർ ബിൻ അലി ബിൻ അഹ്മദ് അൽ ശൈബാനി അൽ മഖ്ദീസി (1057-1113) .
ഖുർആന് ശേഷം പ്രാമാണികത കൽപ്പിക്കപ്പെടുന്ന ആറ് ഹദീഥ് ശേഖരങ്ങൾ ഏതൊക്കെ എന്ന് തീരുമാനിക്കുന്നതിൽ നിർണ്ണായക പങ്ക് വഹിച്ച അദ്ദേഹം സുനൻ ഇബ്ൻ മാജയെ പ്രാമാണിക ഗ്രന്ഥമായി വിലയിരുത്തിയ ആദ്യ പണ്ഡിതനാണ്.
ഇബ്ൻ അൽ മുബാറക്
118/726-797 AH/CE കാലയളവിൽ ഇറാഖിൽ ജീവിച്ചിരുന്ന ഇസ്‌ലാമിക കർമ്മ ശാസ്ത്ര പണ്ഡിതനും, ഹദീസ് വിദഗ്ദ്ധനും, അദ്ധ്യാത്മ ചിന്തകനുമായിരുന്നു ʿഅബ്ദുല്ലാഹ് ഇബ്ൻ അൽ മുബാറക് (; Arabic: عبد الله بن المبارك) തുർക്മെൻ വംശജനായ മുബാറക്ക് ആണ് പിതാവ്.
ഹദീസ് ക്രോഡീകരണം,  തസ്സവുഫ് പരിത്യാഗ വിശകലനം എന്നിവയിൽ അഗാധ സംഭാവനകൾ നൽകിയ അമൂല്യ മുസ്‌ലിം പണ്ഡിതനായി ഇദ്ദേഹം അറിയപ്പെടുന്നു.
സുഫ്‌യാൻ അൽ തവ്‌രി , ഇമാം അബു ഹനീഫ തുടങ്ങി പ്രശസ്തരായ നിരവധി പണ്ഡിത മഹത്തുകളിൽ നിന്നും വിജ്ഞാനം നേടിയ "ഇബ്ൻ മുബാറക്"  അമീർ അൽ  മുഅ്മിനീൻ ഫി അൽ ഹദീസ് എന്ന് വിശേഷണത്താൽ ചരിത്രത്തിൽ അറിയപ്പെടുന്നു.
കിതാബ് അൽ ജിഹാദ്, സൂഫി  പരിത്യാഗത്തെ വിശകലനം ചെയ്യുന്ന അദ്ധ്യാത്മ ഗ്രന്ഥമായ കിതാബ്‌ അൽ സുഹ്ദ് വ അൽ രഖാഇഖ് എന്നിവ പ്രധാന ഗ്രന്ഥങ്ങളാണ്.
സി ഇ 797 ഇൽ മരണം രചനകൾ കിതാബ് അൽ അർബഈൻ  –  آﺘبﺎ اﻷرﺑﻌﻴﻦ കിതാബ് അൽ ജിഹാദ് –  آﺘبﺎ اﻟﺠﻬدﺎ കിതാബ് അൽ ഇസ്തിദാൻ –  آﺘبﺎ اﻻﺳﺘﺌﺬنا കിതാബ് അൽ ബിർ അൽ സിലാഹ്  –  آﺘبﺎ اﻟﺮﺒ واﻟﺼﺔﻠ കിതാബ്  അൽ താരിഖ്  –  آﺘبﺎ اﻟﺘﺎرﻳﺦ കിതാബ്  അൽ ദഖായിഖ് ഫി അൽ റഖാഇഖ്  –  آﺘبﺎ اﻟﺮﻗﺎﺋﻖ ﻲﻓ اﻟﺮﻗﺎﺋﻖ കിതാബ് രിഖാ അൽ ഫതാവ  –  آﺘبﺎ رﻗعﺎ اﻟﻔﺘﺎوى കിതാബ് അൽ സുഹ്ദ് അൽ റഖാഇഖ്  –  آﺘبﺎ اﻟﺰهﺪ واﻟﺮﻗﺎﻖﺋ കിതാബ് അൽ സുനാൻ ഫിൽ ഫിഖ്ഹ്  –  آﺘبﺎ اﻟﺴﻨﻦ ﻲﻓ اﻟﻔﻘﻪ കിതാബ് അൽ മുസ്നദ് –  آﺘبﺎ اﻟﻤﺴﺪﻨ കിതാബ് തഫ്‌സീർ അൽ ഖുർആൻ  – آﺘبﺎ تفسير القرآن അവലംബം
ഇബ്ൻ-ഇ-ശാഫി
ഇബ്‌നെ-ഇ-ശാഫി(ഇബ്‌നെ ഷാഫി എന്നും എഴുതും) എന്നത് പാകിസ്താനിലെ പ്രശസ്തനായ ഒരു അപസർപ്പക നോവലിസ്റ്റായ അസ്റാർ അഹമ്മദിന്റെ തൂലിക നാമമാണ്.
അദ്ദേഹം പാകിസ്താനിലെ പ്രശസ്ത കവി കൂടിയായിരുന്നു.
അദ്ദേഹത്തിന്റെ പ്രധാന രചനകൾ ജാസൂസി ദുനിയാ അഥവാ ചാരന്മാരുടെ ലോകവും ഇമ്രാൻ സീരീസും ആണ്, ആക്ഷേപഹാസ്യത്തിന്റെയും കാവ്യാത്മകതയുടേം ഒരു വേറിട്ട മുഖമായിരുന്നു അസ്റാർ അഹമ്മദ് എന്ന ഇബ്ൻ-ഇ-ശാഫി.
അദ്ദേഹത്തിന്റെ രചനകൾ നിഗൂഢതയുടെയും സാഹസികതയുടെയും പ്രണയത്തിന്റെയും അക്രമത്തിന്റെയും ഒരു മികച്ച സങ്കലനമായിരുന്നു , അത്കൊണ്ട്തന്നെ സൗത് ഏഷ്യയിൽ തന്റേതായ ഒരു വലിയ ആരാധകവൃന്ദത്തെ അദ്ദേഹത്തിന് സൃഷ്ടിക്കുവാൻ സാധിച്ചു .
ഇബ്ൻ ശാഫി ജൂലൈ 26, 1928-ഇൽ അലഹബാദ് ജില്ലയിലെ നാര എന്ന ചെറിയ ഒരു ഗ്രാമത്തിലാണ് ജനിച്ചത്.
അദ്ദേഹത്തിന്റെ അച്ഛന്റെ പേര്  സഫിഉള്ള എന്നും അമ്മയുടെ പേര് നസീറാൻ ബീബി എന്നുമായിരുന്നു.
ആഗ്ര യൂണിവേഴ്സിറ്റിയിൽ നിന്നും  ബിരുദം നേടി.1948 ഇൽ അദ്ദേഹം തന്റെ ആദ്യ ജോലി ആരംഭിച്ചു, നിഖാത്പുബ്ലിക്കേഷൻസ് എന്ന കമ്പനിയിൽ കവിതകൾ എടിത് ചെയ്യുക എന്നതായിരുന്നു ജോലി.
അദ്ദേഹത്തിന്റെ ആദ്യ rachanakal 1940 കാലിൽ ആരംഭിച്ചിരുന്നു.
അപ്പോൾ അദ്ദേഹം ഇന്ത്യയിൽ ആയിരുന്നു.
അദ്ദേഹം അലഹബാദ് യൂണിവേഴ്സിറ്റിയിലും പഠിച്ചിരുന്നു.
പ്രൊഫെസർ,Dr മുഹമ്മദ് യൂസർ  അദ്ദേഹത്തിന്റെ സഹപാഠിയായിരുന്നു.
മുസ്തഫ സൈദിഅദ്ദേഹത്തിന്റെ ഒരു വർഷം സീനിയറും ആയിരുന്നു.1947 ഇൽ സ്വാതന്ത്ര്യത്തിനു ശേഷം ഇന്ത്യയും പാകിസ്താനുമായി വിഭജിച്ചപ്പോൾ, 1950 കളുടെ തുടക്കത്തിൽ അദ്ദേഹം ഒരു സെക്കന്ററി സ്കൂളിൽ അധ്യാപകനായിരിക്കെ തന്നെ തന്റെ നോവൽ എഴുത്തുകൾ ആരംഭിച്ചു, ആ സമയത് പാർട്ട് ടൈം ആയി പഠിക്കാനും അദ്ദേഹം സമയം കണ്ടെത്തി.
പിന്നീട 1952 ഇൽ അദ്ദേഹം പാകിസ്താനിലേക്ക് പോയി.
പാകിസ്താനിലെ സിന്ധിലെ കറാച്ചിയിലേക്കായിരുന്നു അദ്ദേഹത്തിന്റെ പലായനം.
അവിടെവെച്ച് 'ഇസ്‌റാർ  പബ്ലിക്കേഷൻസ്' എന്ന പേരിൽ സ്വൊന്തമായി ഒരു കമ്പനി അദ്ദേഹം ആരംഭിച്ചു .
1953 ഇൽ അദ്ദേഹം ഉമാ സൽ‍മ ഖാത്തൂൻ എന്ന യുവതിയെ ജീവിത സഖിയാക്കി.
1960 മുതൽ 1963 വരെ അദ്ദേഹം കടുത്ത നിരാശയിലാണ് ജീവിച്ചത്.
എന്നാൽ അതിനെയെല്ലാം മറികടന്നുകൊണ്ട് തന്റെ വിഖ്യാതമായ ഇമ്രാൻ സീരീസുമായ് അദ്ദേഹം വിപണി കീഴടക്കി.
അക്കാലത്തെ ബെസ്ററ് സെല്ലെർ ആയിരുന്നു അത്.
അദ്ദേഹം ജാസൂസി ദുനിയയുടെ ഭാഗമായി 36 നോവലുകളും ഇമ്രാൻ സീരീസിന്റെ ഭാഗമായി 79 നോവലുകളും തന്റെ വിഷാദ രോഗത്തിൽ നിന്നും മുക്തി നേടിയപ്പോൾ എഴുതിയതാണ് 1970 ഇൽ കുറ്റാന്വേഷകർക്കുവേണ്ടിയുള്ള പ്രത്യേക പരിശീലനത്തിന്റെ ഭാഗമായി അദ്ദേഹം മാറി.
തന്റെ 52 ആം വയസ്സിൽ പാൻക്രിയാറ്റിക് കാന്സര് ബാധയെത്തുടർന്ന് 1980 ജൂലൈ 26 നു അദ്ദേഹം ഈ ലോകത്തോട് വിടപറഞ്ഞു.
ഇബ്നെ സഫിയുടെ രചനകളെ രണ്ടു വിഭാഗങ്ങളായി തിരിക്കാം
മിസ്റ്റിക് നോവലുകൾ
ചെറുകഥകളും ആക്ഷേപഹാസ്യ-തമാശാ കുറിപ്പുകളും
ഇബ്നു-ഇ-സഫി തന്റെ ബാല്യകാലത്തു തന്നെ കവിത എഴുതാൻ തുടങ്ങി, ദക്ഷിണ-ഏഷ്യൻ സമുദായത്തിൽ വളരെ പെട്ടെന്നു തന്നെ പ്രശംസ പിടിച്ചു പറ്റാൻ അദ്ദേഹത്തിനായി .
ബാച്ചിലർ ഓഫ് ആർട്ട്സിന്റെ പൂർത്തീകരണത്തിനു ശേഷം അദ്ദേഹം "സിനിക്കി (സൈനിക്) സോൾജിയർ", "തുഗ്ലൽ ഫർഗാൻ" മുതലായ വിവിധ പേരുകളിൽ ഷോർട്ട് സ്റ്റോറികൾ, നർമ്മം, ആക്ഷേപ ഹാസ്യം തുടങ്ങിയവ എഴുതാൻ തുടങ്ങി.
നഖത്ത് മാസികയിൽ അദ്ദേഹത്തിന്റെ നിരവധി രചനകൾ പ്രസിദ്ധീകരിച്ചു.
രാഷ്ട്രീയ വിഷയങ്ങൾ മുതൽ സാഹിത്യം വരെയുള്ള വിവിധ വിഷയങ്ങളെക്കുറിച്ച് അദ്ദേഹം പറഞ്ഞു.
1940-കളിലെ തന്റെ ആദ്യകാല കൃതികൾ ചെറുകഥകളും നർമ്മവും ചമയവുമായിരുന്നു.
ഒരു ആത്മകഥ ലേഖനത്തിൽ വന്നതനുസരിച്ച് അദ്ദേഹം എഴുത്തിലേക്ക് വന്നതിന്റെ കാരണം പറയുന്നുണ്ട് , ഒരു സാഹിത്യ സമ്മേളനത്തിൽ ഒരാൾ ഉറുദു സാഹിത്യത്തിൽ ലൈംഗിക വിഷയങ്ങളെയല്ലാതെ മറ്റൊന്നുമുണ്ടാവില്ല എന്നു പറഞ്ഞു.
ഈ ആശയത്തിനെ വെല്ലുവിളിക്കാനായി, 1952 ജനവരിയിൽ നഖാത് മാസികയിൽ  ഇബ്നു-സഫി ഡിറ്റക്ടീവ് നോവലുകൾ  എഴുതാൻ തുടങ്ങി, പരമ്പരക്ക് ജാസൂസി ദുനിയ എന്ന് പേരും നൽകി.
1955-ലാണ് ഇബ്ൻ ശാഫി ഇംറാൻ സീരീസ് ആരംഭിച്ചത്.
ഇത് ജാസൂസി ദുനിയ പോലെത്തന്നെ പ്രശസ്തിയും വിജയവും നേടി.
സാഹസികത, സസ്പെൻസ്, അക്രമം, റൊമാൻസ്, കോമഡി എന്നിവയുടെ മിശ്രിതമായിരുന്നു ഇബ്നു സഫിയുടെ നോവലുകൾ - വിശാലമായ വായനക്കാരിൽ വൻ ജനപ്രീതി നേടിയെടുത്തു.
ഉറുദു സാഹിത്യ രംഗത്ത് ഇബ്ൻ ശാഫിയുടെ സ്വാധീനം ശക്തമായിരുന്നു.
അദ്ദേഹത്തിന്റെ നോവലുകൾ പല പ്രാദേശിക ഭാഷകളിലേക്കും വിവർത്തനം ചെയ്യപ്പെട്ടിട്ടുണ്ട്.
പാകിസ്താനിലെയും ഇന്ത്യയിലെയും കരിഞ്ചന്തകളിൽ  ശാഫിയുടെ പുസ്തകങ്ങൾ വിൽക്കപെടുന്നത് അസാധാരണമായിരുന്നില്ല, അവ എല്ലാ മാസവും തുടക്കത്തിൽ ആണ്  പ്രസിദ്ധീകരിച്ചിരുന്നത്.
പലപ്പോഴും, ഇബ്ൻ ശാഫി തന്റെ കഥകൾക്കായി സാങ്കൽപ്പിക ലോകങ്ങൾ സൃഷ്ടിച്ചു.
ഈ ഫാന്റസി ലാൻഡ്സ് വായനക്കാരുടെ മനസ്സിൽ യഥാർഥമായി തീർക്കുന്നതിൽ അദ്ദേഹത്തിന് പ്രത്യേക കഴിവുണ്ടായിരുന്നു.
അദ്ദേഹത്തിനെ ചില സാങ്കല്പിക ലോകങ്ങളും അവിടുത്തെ സാങ്കേതിക വിദഗ്ദ്ധരും ആണ്, ശക്രാൽ, കരഗാൽ, മക്ലാക്, സെറോളണ്ട്, തുടങ്ങിയവ.
ഇന്ത്യയിലും പാകിസ്താനിലുമുള്ള നഗരങ്ങളിൽ ഇബ്ൻ സഫിയുടെ സാങ്കല്പിക നാമങ്ങളിലുള്ള  ബാറുകൾ, നൈറ്റ് ക്ലബ്ബുകൾ, ഹോട്ടലുകൾ എന്നിവ കാണാൻ കഴിയും.
ദിൽകുഷ, ഫിസറോ, നയാഗ്ര, ടിപ്പ് ടോപ്പ്, ഹൈ സർക്കിൾ മുതലായവ ചില സ്ഥലങ്ങളാണ്.
ഹാസ്യവും നർമ്മവുമൊക്കെയായി ബൽദ്രാൻ കി മാലിക (ബാലദ്രാൻ രാജ്ഞി), അബ് തക് തീ  കഹാൻ(നിങ്ങൾ എവിടെയായിരുന്നു?),  ഷുമാൽ കാ ഫിറ്റ്ന (ദി ട്രബിൾ ഫ്രം നോർത്ത് ), ഗുൾറാരംഗ്, മോസീസ് ഖോപ്രിതുടങ്ങിയ ചുരുക്കം ചില സാഹസികതകളും എഴുതി.
ഈ സാഹസികതകളിൽ, ഇബ്ൻ ശാഫി വായനക്കാരനെ തന്റെ ഭാവനയുടെ  വിചിത്ര ഭൂപ്രകൃതികളിലേക്ക് കൂട്ടികൊണ്ടുപോയി.
1959-ൽ, മനുഷ്യ മനഃശാസ്ത്രത്തെ  അടിസ്ഥാനമാക്കി ആദ്മി കി ജരൈൻ എന്ന കൃതി ഇബ്ൻ ശാഫി എഴുതാൻ ആരംഭിച്ചു.
പക്ഷെ, അസുഖം കാരണം അത് പൂർത്തിയാക്കാൻ സാധിച്ചില്ല.
ഇബ്ൻ അറബി ഇംഗ്ലീഷ് വിലാസം https://ml.wikipedia.org/wiki/Ibn_Arabi
ഒരു സുപ്രസിദ്ധ സൂഫി ചിന്തകനും ധാരാളം ഗ്രന്ഥങ്ങളുടെ കർത്താവുമാണ് മുഹ്‌യദ്ദീൻ മുഹമ്മദ് ബിൻ അലി ബിൻ മുഹമ്മദ് അൽ അറബി അൽ ഹാത്തമി എന്ന ഇബ്ൻ അറബി (Arabic: ابن عربي‎).
ഇസ്ലാമിക ചരിത്രത്തിൽ ഇബ്ൻ അറബി എന്ന പേരിൽ ഒട്ടേറേപേർ അറിയപ്പെടുന്നുവെങ്കിലും സൂഫികളിൽ ഇദ്ദേഹമാണ് ഏറ്റവും പ്രശസ്തൻ.
ജനനം ജൂലൈ 25, 1165 സ്പെയിനിലെമുർസിയ്യയിൽ .
നവംബർ 10, 1240 ഡമസ്കസിൽ വച്ച് അന്തരിച്ചു.
സൂഫി ലോകത്ത് ശൈഖുൽ അക്ബർ (അത്യുന്നതനായ ആത്മീയ മാർഗ ദർശി/വിഖ്യാതഗുരു) എന്ന പേരിലാണ് ഇബ്നു അറബി അറിയപ്പെടുന്നത്.
സ്പെയിനിലെ ഒരു പണ്ഡിത കുടുബത്തിലാണ് ജനനം.
ഹദീസ്, കർമ്മശാസ്ത്ര പണ്ഡിതനായിരുന്നു പിതാവ് അലി ബിൻ മുഹമ്മദ്.
മുത്തച്ഛൻ സ്പെയിനിലെ ന്യായാധിപന്മാരിൽ ഒരാളുമായിരുന്നു.
ആത്മീയതയിലും വിജ്ഞാനസമ്പാധനത്തിലുമൂന്നിയ കുട്ടിക്കാലം.
പ്രാഥമിക പഠനം പിതാവിലൂടെ  കരഗതമാക്കി.
ഉപരി പഠനത്തോടൊപ്പം ആയോധന മുറകളും, സൈനിക പരിശീലനവും സ്വായത്തമാക്കി, സെവില്ല ഗവർണ്ണറുടെ കാര്യസ്ഥനായി ജോലി നോക്കി.
പലയിടങ്ങളിൽ നിന്നുള്ള വിശ്വ ഗുരുക്കന്മാരിൽ നിന്നും മുപ്പത് വർഷകാലം ജ്ഞാനസമ്പാദനം.
ദേശാടനത്തിലൂടെ കഴിവാർജ്ജിച്ച സൂഫി സന്യാസികളിൽ നിന്നും മാർഗ്ഗം സ്വീകരിക്കുകയും ആധ്യാത്മിക മേഖലയിൽ അത്യുന്നത സ്ഥാനം കരഗതമാക്കുകയും തൻറെതായ സ്ഥാനമുറപ്പിക്കുകയും ചെയ്തു.
ഇസ്ലാമിക തത്വ ശാസ്ത്രത്തിലെ കവച്ചു വെക്കാനാവാത്ത പണ്ഡിത ശ്രേഷ്ഠനായി ഉയർന്ന ഇബ്ൻ അറബി പ്രബഞ്ചത്തെ കുറിച്ചും ഈശ്വരനെ കുറിച്ചും സ്നേഹത്തെ കുറിച്ചും വിശാലമായ രീതിയിൽ സംവാദിച്ചു.
സാധക വഴി അക്ബരിയ്യ എന്നറിയപ്പെട്ടു.
പ്രമുഖ ഇസ്‌ലാമിക പണ്ഡിതനായിരുന്ന ഇബ്നു ഹജറുൽ ഹൈതമി ഇദ്ദേഹത്തെ വിശേഷിപ്പിച്ചത് കാലത്തിൻറെ  അതുല്യ പണ്ഡിതൻ (أعلم الزمان ) എന്നാണ്.
നീണ്ട ദേശാടനങ്ങളിലൂടെ ടുണീഷ്യ, മെക്ക, ഈജിപ്ത്, ആഫ്രിക്ക, ആലപ്പോ, തുർക്കി തുടങ്ങിയ ഭൂഭാഗങ്ങളിൽ സാന്നിധ്യമറിയിച്ച ഇബ്ൻ അറബി അവിടങ്ങളിൽ മതാത്മീയ, സാമൂഹിക, രാഷ്ട്രീയ ഇടപെടലുകൾ നടത്തി.
കോന്യ സുൽത്താൻ കേ കൗ, സലാഹുദ്ധീൻറെ മകനും അയ്യൂബിദ് സുൽത്താനുമായ മാലിക് അസ്സാഹിർ, മുളഫർ അൽ ദീൻ എന്നിവരുമായി അദ്ധ്യാത്മ ബന്ധം സൃഷ്ടിക്കുകയും, ഉപദേശ നിർദേശങ്ങൾ നൽകുകയും ചെയ്തിരുന്നു.
ഓട്ടോമൻ സാമ്രാജ്യത്തിന് ശില പാകിയ സുലൈമാൻ ഷാ , എർതൂറുൽ ബേ എന്നിവരുടെ പിറകിലെ ചാലകശക്തിയും ഈ സ്വാതികനാണ്.
നിരവധി അത്ഭുത പ്രവർത്തനങ്ങൾക്ക് ഉടമയായ ഇദ്ദേഹം നടത്തിയ പ്രവചനങ്ങളെല്ലാം സാക്ഷാത്കരിക്കപ്പെട്ടു എന്ന് കരുതപ്പെടുന്നു.
സൂഫിസം , ചരിത്രം , ഖുർ ആൻ വ്യാഖ്യാനം എന്നീ വിഷയങ്ങളിൽ ഓട്ടേറെ ഗ്രന്ഥങ്ങൾ ഇദ്ദേഹം രചിച്ചിടുണ്ട്.
അഞ്ഞൂറോളം ഗ്രന്ഥങ്ങൾ അദ്ദേഹം രചിച്ചതായി അബ്ദുറഹ്മാൻ ജാമി "നഫഹാത്തുൽ ഉൻസി"ൽ രേഖപ്പെടുത്തിയിരിക്കുന്നു.
എന്നാൽ എണ്ണൂറോളം കനപ്പെട്ട ഗ്രന്ഥങ്ങൾ ഇദ്ദേഹത്താൽ രചയിതമായിട്ടുണ്ടെന്നും അതിൽ നാനൂറെണ്ണം ഇന്നും ലഭ്യമാണെന്നും ആധുനിക പഠനങ്ങൾ കണ്ടെത്തിയിട്ടുണ്ട്.
അവയിൽ ഏറ്റവും പ്രശസ്തമായത് " ഫുത്തൂഹാത്തുൽ മക്കിയ്യ " എന്ന ഇസ്ലാമിക ചരിത്ര ഗ്രന്ഥമാണ്.
ഇബ്നു അറബിയുടെ ബൃഹത്തായ മറ്റൊരു കൃതിയാണ് 96 വാള്യങ്ങൾ ഉള്ള ഖുർ ആൻ വ്യാഖ്യാനം.
സൂറത്തുൽ കഹ്ഫ് വരെ എത്തിയപ്പോൾ പൂർത്തീകരിക്കപ്പെടാതെ അദ്ദേഹം മരണപ്പെടുകയാണ് ചെയ്തത്.
ഫുസൂലുൽ ഹിഖം മറ്റൊരു ആത്യാത്മിക ഗ്രന്ഥമാണ്.
സൂഫി ആത്മീയതയിൽ അവഗാഹവും ഗവേഷണവും നടത്തുന്നവരാണ് കൂടുതലും ഇബ്ൻ അറബിയുടെ പുസ്തകങ്ങളുടെ വായനക്കാർ.
എഴുത്തിലും ഇതര ഗ്രന്ഥകർത്താക്കളെ അപേക്ഷിച്ച് വ്യത്യസ്തനായിരുന്നു ഇബ്ൻ അറബിയുടെ രചനകൾ.
നിഗൂഡാന്തരികാർത്ഥങ്ങളും ക്ഷിപ്രഗാഹ്യവുമല്ലാത്ത  ഇദ്ദേഹത്തിൻറെ രചനകളുടെ ഉൾക്കാമ്പ് ഗ്രഹിക്കുക സൂഫിസത്തിൽ ജ്ഞാനോന്നതി പ്രാപിച്ച ശ്രേഷ്‌ഠർക്ക് മാത്രമേ സാധ്യമാകുവെന്നതിനാൽ ഇസ്‌ലാമിക മതാത്മീയ പണ്ഡിതർ തങ്ങളുടെ ശിഷ്യഗണങ്ങളെ ഇദ്ദേഹത്തിൻറെ ഗ്രന്ഥപാരായണത്തിൽ നിന്നും തടയാറുണ്ട്.
നിഗൂഡമായ വൈരുധ്യവും, അതിനിഗൂഡമായ വിരോധാഭാസവും ഇഴ പിരിയുന്ന രചനകൾ പ്രത്യേകിച്ചും ഉന്മാദ അവസ്ഥയിൽ രചിച്ചവ ആത്മീയ സാനുക്കളിൽ ഉന്നതി പ്രാപിക്കാത്തവർ വായിക്കുന്നത് നിഷിദ്ധമാണെന്ന് സൂഫികൾ വിധി നൽകുന്നു.
എല്ലാ കാലഘട്ടത്തിലും പണ്ഡിതർക്കിടയിലെ വിവാദ പുരുഷനായിരുന്നു ഇബ്നു അറബി.
അദ്ദേഹത്തിൻറെ വഹ്ദത്തുൽ വുജൂദ് എന്ന സിദ്ധാന്തം ഏറെ സംവാദങ്ങൾക്ക് വഴിമരുന്നിട്ടിരുന്നു.
മൊഴികളുടെ പൊരുളുകൾ ഗ്രഹിക്കാനാകാത്തതാണ് വിമർശനത്തിലേക്ക് നയിക്കുന്നതെന്ന് സൂഫി പക്ഷം .
പ്രധാന രചനകൾ ഫുതൂഹാതുൽ മക്കിയ ഫുസൂസുൽ ഹികം തർജുമാനുൽ അഷ്‌വാഖ് റൂഹ് അൽ ഖുദ്സ് മിശ്കാത് അൽ അൻവർ മശാഹിദ്‌ അൽ അസ്‌റർ അൽ ഫന ഫിൽ മുശാഹദ മവാഖി ഉന്നുജൂം അവലംബം
ഇബ്ൻ വാറഖ് ഇംഗ്ലീഷ് വിലാസം https://ml.wikipedia.org/wiki/Ibn_Warraq ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഇസ്ലാം മത വിമർശകനാണ് ഇബ്ൻ വാറഖ് .
ഇബ്ൻ വാറഖ് എന്നത് തൂലികാനാമമാണ്.
വ്യക്തിപരമായ സുരക്ഷയെ മുൻ നിർത്തിക്കൊണ്ടാണ് വെളിപ്പെടുത്താതെ ഇബ്ൻ വാറഖ് എന്ന തൂലികാനാമം തിരഞ്ഞെടുത്തത് ഇബ്ൻ വാറഖ് പറയുന്നു.9-ആം നൂറ്റാണ്ടിൽ ജീവിച്ചിരുന്ന തത്ത്വചിന്തകനും സന്ദേഹവാദിയുമായ അബു ഇസ അൽ-വാറക്കിൽ നിന്നും കടം കൊണ്ടതാണ് തൂലികാ നാമം.
ഇബ്ൻ ബത്തൂത്ത ഇംഗ്ലീഷ് വിലാസം https://ml.wikipedia.org/wiki/Ibn_Battuta
അബു അബ്ദുള്ള മുഹമ്മദ്‌ ഇബ്ൻ ബത്തൂത്ത (ഫെബ്രുവരി 24 1304 -1375) മൊറോക്കോയിലെ ടാൻജിയർ എന്ന നഗരത്തിൽ സാധാരണക്കാരനായി പിറന്നു .
സുന്നി ഇസ്ലാമിക നിയമപണ്ഡിതനായിരുന്ന ഇബ്ൻ ബത്തൂത്ത സൂഫി , ന്യായാധിപൻ എന്നീ മേഖലകളിൽ പ്രാഗല്ഭ്യം തെളിയിച്ചിരുന്നുവെങ്കിലും പ്രസിദ്ധനായ ഒരു സഞ്ചാരിയായാണ്‌ അദ്ദേഹം അറിയപ്പെടുന്നത്‌.
ഇബ്ൻ ബത്തൂത്ത തന്റെ മുപ്പതു വർഷത്തെ സഞ്ചാരങ്ങൾക്കിടെ ഏകദേശം 1,17,000 കി.
മി. (73000 മൈൽ ) യാത്ര ചെയ്തു.
ഈ യാത്രകളിൽ അക്കാലത്തെ എല്ലാ ഇസ്ലാമികരാജ്യങ്ങളും, ആഫ്രിക്കൻ ഭൂഖണ്ഡത്തിന്റെ വടക്കും പടിഞ്ഞാറുമുള്ള രാജ്യങ്ങൾ, കിഴക്കൻ യൂറോപ്പ്‌ , പശ്ചിമേഷ്യൻ രാജ്യങ്ങൾ , ഇന്ത്യൻ ഉപഭൂഖണ്ഡം , മദ്ധ്യേഷ്യ , ദക്ഷിണപൂർവേഷ്യ , ചൈന തുടങ്ങിയ പ്രദേശങ്ങളിൽ സഞ്ചരിച്ച ഇബ്ൻ ബത്തൂത്ത സമകാലീനനായ മാർക്കോ പോളോ സഞ്ചരിച്ചതിലും കൂടുതൽ ദൂരം യാത്ര ചെയ്തു.
ഇബ്നു ബത്തൂത്തയുടെ സഞ്ചാരങ്ങളുടെ പ്രേരകമായി ചൂണ്ടി കാട്ടപ്പെടുന്നത് ശാദുലിയ്യ സൂഫി മാർഗ്ഗത്തിലെ വഴികാട്ടി ബുർഹാൻ ഉദ്ദിൻ എന്ന സന്യാസിയിലേക്കാണ് റിഹ്‌ല
1355-ആം ആണ്ടിൽ പൂർത്തിയാക്കിയ തുഹ്‌ഫത്തുന്നുള്ളാർ ഫിഗറായിബിൽ അംസാർ വ അജായിബിലസ്ഫാർ (ലോക)നഗരങ്ങളെപ്പറ്റിയും വിസ്മയ യാത്രകളെപ്പറ്റിയും ചിന്തിക്കുന്നവർക്കുള്ള സമ്മാനം എന്ന് അർത്ഥമുള്ള ഈ പുസ്തകം യാത്ര എന്നർത്ഥം വരുന്ന റിഹ്‌ല എന്നാണ്‌ അറിയപ്പെടുന്നത്‌.
ഇതിലെ ചില ഭാഗങ്ങൾ സാങ്കൽപ്പികമാണങ്കിലും, പതിനാലാം നൂറ്റാണ്ടിലെ ലോകത്തിന്റെ ഒരു പൂർണ്ണ വിവരണം നൽകുന്നു.
സഞ്ചാരങ്ങളുടെ ലഘുവിവരണം
1325-ലാണ്‌ ഇബ്ൻ ബത്തൂത്ത തന്റെ യാത്ര ആരംഭിക്കുന്നത്‌.
യാത്രയുടെ ഒന്നാം ഘട്ടം
യാത്രയുടെ ഒന്നാം ഘട്ടത്തിൽ കോൺസ്റ്റാന്റിനോപ്പിൾ , ട്യൂണിസ്‌ , അലക്സാണ്ട്രിയ , ട്രാപ്പളീസ്‌ ( ട്രിപ്പോളി ), മസർ ( ഈജിപ്റ്റ്‌ ), പാലസ്തീൻ , സിറിയ , ഡമാസ്കസ്‌ എന്നീസ്ഥലങ്ങൾ സന്ദർശിച്ചതിനു ശേഷം ഹജ്ജ്‌ കർമ്മം നിർവഹിക്കുന്നതിനായി മക്കയിലേക്കു തിരിച്ചു.
ഈ യാത്രയ്ക്കിടയിൽ പ്രവാചകൻ മുഹമ്മദിന്റെ (സ ) മകളുടെ ഭർത്താവും നാലാം ഖലീഫയുമായ അലി ഇബൻ അബി താലിബിന്റെ ശവകുടീരം സന്ദർശിച്ചു.
പിന്നീട് തന്റെ യാത്രാ സംഘത്തോടൊപ്പം തുടരുന്നതിനു പകരം അദ്ദേഹം പേർഷ്യയിലേക്ക് തന്റെ യാത്രയുടെ ലക്ഷ്യസ്ഥാനം മാറ്റി നിശ്ചയിക്കുകയായിരുന്നു.
ബത്തൂത്ത ടൈഗ്രിസ് നദി കടന്ന് ബസ്ര നഗരത്തിലേക്കാണ് പിന്നീട് പോയത്.
യാത്രയുടെ രണ്ടാം ഘട്ടം
യാത്രയുടെ രണ്ടാം ഘട്ടത്തിൽ, മെസൊപൊട്ടാമിയയിലെ നജാഫ്‌ , ബസ്ര , മോസുൾ , ബാഗ്ദാദ്‌ , ആഫ്രിക്കയിലെ മോഗഡിഷു , മൊംബാസ്സ , സൻസിബാർ , കില്വ മുതലായ സ്ഥലങ്ങൾ സന്ദർശിച്ചതിനു ശേഷം രണ്ടാമതും ഹജ്ജ്‌ കർമ്മം നിർവഹിക്കുന്നതിനായി മക്കയിലേക്ക് തിരിച്ചു.
വിശ്രമത്തിനും വിവിധ ഭാഷാഭ്യാസത്തിനുമായി രണ്ട്‌ കൊല്ലത്തോളം ഇബ്ൻ ബത്തൂത്ത മക്കയിൽ കഴിഞ്ഞു.
യാത്രയുടെ മൂന്നാം ഘട്ടം
മൂന്നാം ഘട്ടം 1332 -ൽ ആരംഭിച്ചു.
യെമൻ , ഒമാൻ , ബഹറൈൻ , സുറിയ , ഏഷ്യ മൈനർ , ഇന്ത്യ , മാലദ്വീപ്‌ , സിലോൺ , കിഴക്കൻ ഏഷ്യ , ചൈന എന്നീരാജ്യങ്ങൾ സന്ദർശിച്ച ശേഷം വീണ്ടും ഇന്ത്യ, പേർഷ്യ , മെസൊപൊത്താമ്യ , സുറിയ , ഈജിപ്റ്റ് വഴി ടാൻജിയറിൽ മടങ്ങിയെത്തി.
വീണ്ടും ആഫ്രിക്കൻ യാത്രയ്ക്ക്‌ തിരിച്ച ഇബ്ൻ ബത്തൂത്തയെ മൊറോക്കോ സുൽത്താൻ ഉയർന്ന ബഹുമതികൾ നൽകി തന്റെ അതിഥിയായി പാർപ്പിച്ചു.
അദ്ദേഹത്തിന്റെ പ്രേരണയാലാണ്‌ ഇബ്ൻ ബത്തൂത്ത രിഹ്‌ല രചിച്ചു തുടങ്ങിയത്‌.
ദില്ലി സുൽത്താൻ മുഹമ്മദ്‌ ബിൻ തുഗ്ലക്കിന്റെ കാലത്താണ്‌ ഇബ്ൻബത്തൂത്ത അഫ്ഗാനിസ്താനിലെ ബലൂചിസ്ഥാൻ വഴി ഇന്ത്യയിലെത്തിയത്‌.
ഇസ്ലാമികലോകത്തെ പുതിയ രാജ്യമായിരുന്ന ദില്ലിയിൽ തന്റെ ഭരണം ദൃഡമാക്കുന്നതിനായി തുഗ്ലക്ക്‌ പല ഇസ്ലാമികപണ്ഡിതരേയും വരുത്തിയിരുന്ന കാലമായിരുന്നു അത്‌.
ഇബ്ൻ ബത്തൂത്തയുടെ പാണ്ഡിത്യത്തെയും ലോകപരിചയത്തെയും മാനിച്ച്‌ അദ്ദേഹത്തിന്‌ തുഗ്ലക്ക്‌ ന്യായാധിപസ്ഥാനം നൽകി.
1342 -ൽ ചൈനയിലേക്കുള്ള സ്ഥാനപതിയായി നിയമിതനായ ഇബ്ൻ ബത്തൂത്ത അവിടേയ്ക്കുള്ള യാത്രാമദ്ധ്യേ ഗ്വാളിയർ , ചന്ദ്രഗിരി , ഉജ്ജയിൻ , സഹാർ , സന്താപ്പൂർ , ഹോണാവർ , ബാർക്കൂർ , മംഗലാപുരം വഴി കേരളത്തിലെത്തി .
അന്ന് കോഴിക്കോട്‌ , കൊല്ലം തുറമുഖങ്ങളിൽ നിന്നു മാത്രമേ ചൈനയിലേക്ക്‌ കപ്പലുകൾ പുറപ്പെട്ടിരുന്നുള്ളു .
1342 ഡിസംബർ 29 -ന്‌ ഇബ്ൻ ബത്തൂത്ത ഏഴിമലയിലും , 1343 ജനുവരി 1 -ന്‌ പന്തലായനിയും‍ , 1343 ഡിസംബർ 31 -ന്‌ ധർമ്മടവും‌ , 1344 ജനുവരി 2 -ന്‌ കോഴിക്കോടും‌ , 1344 ഏപ്രിൽ 7 -ന്‌ കൊല്ലവും സന്ദർശിച്ചു .
ഇബ്ൻ ബത്തൂത്ത കണ്ട കേരളം
മുലൈബാർ എന്നാണ്‌ കേരളത്തെ അദ്ദേഹം സൂചിപ്പിച്ചിരിക്കുന്നത്‌ .
നിറയെ വൃക്ഷങ്ങളും കൃഷിയും ഉള്ള ഒരു പ്രദേശമെന്നാണ്‌ ഇബ്ൻ ബത്തൂത്ത കേരളത്തെപ്പറ്റി ആദ്യം എഴുതിയിരിക്കുന്നത്‌.
സഞ്ചാരികളെ ആതിഥ്യമര്യാദയോടെ ഇവിടുത്തെ ജനങ്ങൾ സ്വീകരിച്ചിരുന്നത്രെ.
കോഴിക്കോട്‌ എത്തിയ ഇബ്ൻ ബത്തൂത്ത അത്‌ ഒരു മികച്ച തുറമുഖപട്ടണമെന്നാണ്‌ വിശേഷിപ്പിച്ചിരിക്കുന്നത്‌.
ലോകത്തിന്റെ എല്ലാ കോണിലും നിന്നുള്ള വ്യാപാരികളേയും സഞ്ചാരികളേയും അദ്ദേഹമവിടെ കണ്ടു.
കോഴിക്കോട്‌ നിന്ന് ജല മാർഗ്ഗം ബത്തൂത്ത കൊല്ലത്തേക്കു പുറപ്പെട്ടു.
ജനവാസവും കൃഷിയുമില്ലാത്ത ഒരു സ്ഥലവും അദ്ദേഹം കണ്ടില്ലത്രെ.
വേലി കെട്ടിത്തിരിച്ച കൃഷിയിടത്തിനു നടുവിലായിരുന്നത്രെ ഉടമയുടെ വീട്‌.
എല്ലാ വീടുകൾക്കും പടിപ്പുര ഉണ്ടായിരുന്നു.
ജനങ്ങളാരും മൃഗങ്ങളെ വാഹനമായുപയോഗിച്ചിരുന്നുല്ല.
കുതിര സവാരി രാജാവിനു മാത്രം.
കള്ളന്മാർക്കും കൊള്ളക്കാർക്കും കടുത്ത ശിക്ഷ നൽകിയിരുന്നതിനാൽ മലബാറിലൂടെയുള്ള യാത്ര അത്യന്തം സുരക്ഷിതമായിരുന്നത്രെ.
കഴുവേറ്റുക തിളച്ച എണ്ണയിൽ കൈമുക്കുക മുതലായ ശിക്ഷാവിധികൾ പ്രചാരത്തിലുണ്ടായിരുന്നു.
അടിമ വ്യാപാരവും തൊട്ടുകൂടായ്മയും അതിന്റെ എല്ലാ തീവ്രതയോടും കൂടി ആചരിച്ചിരുന്നു .
മലബാറിലെ ഏറ്റവും ഭംഗിയുള്ള പട്ടണമായിരുന്നത്രെ കൊല്ലം .
വലിപ്പമുള്ള അങ്ങാടികളും , ധനാഢ്യരായ കച്ചവട്ക്കാരും കൊല്ലത്തിന്റെ പ്രത്യേകതയായിരുന്നു .
ചൈനയിലേക്കുള്ള യാത്ര ഉപേക്ഷിച്ച്‌ ഇബ്ൻ ബത്തൂത്ത സന്താപ്പൂർ ‍സന്ദർശിച്ച്‌ വീണ്ടും 1344 ജനുവരി 2 -ന്‌ കോഴിക്കോട് എത്തി.
മൂന്നു മാസത്തോളം ചാലിയത്ത്‌ താമസിച്ചു.
വീണ്ടും കേരളത്തിൽ
1344 -ൽ കോഴിക്കോട്ട്‌ നിന്ന് മാലിദ്വീപിലേക്കു പോയ ഇബ്ൻബത്തൂത്ത അവിടെ നിന്നും 1346 ജനുവരി 20 -ന്‌ തിരിച്ച് കൊല്ലത്തെത്തി മൂന്നു മാസത്തോളം അവിടെ താമസിച്ചു .
1346 മേയ്‌ 2 -ന്‌ കോഴിക്കോട്‌ നിന്ന് ചൈനയിലേക്കുപോയ ബത്തൂത്ത വീണ്ടും 1347 ജനുവരിയിൽ കോഴിക്കോട്‌ എത്തി .
1353 ഡിസംബർ 29 -ന് മൊറോക്കൊയിലേക്ക് യാത്ര തിരിച്ചു.
അവലംബം 1 2 3 4 5 6 7 8 9 10 11 വേലായുധൻ പണിക്കശ്ശേരി, കേരളം അറുന്നൂറു കൊല്ലം മുൻപ്, ഡി സി ബുക്സ് - ISBN 81-240-0493-5 ↑ The Adventures of Ibn Battuta: A Muslim Traveler of the 14th Century- Ross E. Dunn-tangier-page 24 ↑ Ibn BaṭṭūṭahMUSLIM EXPLORER AND WRITER-encyclopedia  britannica https://www.britannica.com/biography/Ibn-Battutah ↑ IBNBATTUTA-MUSLIM TRAVELINGJUDGE- Cynthia Stokes Brown- Newsela-U8_Battuta_2014_740L.pdf പുറത്തേക്കുള്ള കണ്ണികൾ Ibn Battuta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇബ്ൻ ബത്തൂത്ത വെബ്ബിൽ Archived 2009-08-22 at the Wayback Machine .
ഇബ്ൻ ബത്തൂത്തയുടെ ഏഷ്യയിലേയും ആഫ്രിക്കയിലേയും യാത്രകൾ 1325-1354 Archived 2011-05-13 at the Wayback Machine .
ഇബ്ൻ ബത്തൂത്തയുടെ യാത്രകൾ ( മനോഹരമായ താൾ ) Archived 2013-09-20 at the Wayback Machine .
ഇബ്ൻ ബത്തൂത്തയുടെ യാത്രകൾ ഹിന്ദുസ്ഥാനിലും മലബാറിലും ഇബ്ൻ ബത്തൂത്ത - ജീവിത രേഖ ഇബ്ൻ ബത്തൂത്തയുടെ കാൽപ്പാടുകൾ പിന്തുടർന്ന് Archived 2007-07-15 at the Wayback Machine .
അൽ മൊഹാദ് ഖിലാഫത്ത്
ഉത്തരാഫ്രിക്കയിൽ പന്ത്രണ്ടാം നൂറ്റാണ്ടിൽ സ്ഥാപിതമായ ഒരു ഭരണകൂടമായിരുന്നു അൽ മൊഹാദ് ഖിലാഫത്ത് അഥവാ അൽ മുവഹ്ഹിദൂൻ ഖിലാഫത്ത് ( അറബി : المُوَحِّدُون ‬ , lit. ഏകദൈവവിശ്വാസികൾ ) .
ഉത്തരാഫ്രിക്കയുടെയും ഐബീരിയൻ ഉപദ്വീപിന്റെയും ഭൂരിഭാഗവും ഒരു ഘട്ടത്തിൽ അൽ മൊഹാദ് ഖിലാഫത്തിന്റെ അധീനതയിൽ വന്നിരുന്നു.
അൽമൊഹാദ് ഖലീഫമാരുടെ പട്ടിക (1121–1269) ഇബ്ൻ ടുമാർട്ട് 1121-1130 അബ്ദുൽ മുഅ്മിൻ 1130–1163 അബു യാക്കൂബ് യൂസഫ് I 1163–1184 അബു യൂസുഫ് യാക്കൂബ് അൽ-മൻസൂർ 1184–1199 മുഹമ്മദ് അൽ-നസീർ 1199-1213 അബു യാക്കൂബ് യൂസഫ് II 'അൽ-മുസ്താൻസീർ' 1213–1224 അബു മുഹമ്മദ് അബ്ദുൽ വാഹിദ് I 'അൽ-മഖ്ലു' 1224 അബ്ദുള്ള അൽ-ആദിൽ 1224–1227 യഹ്യ 'അൽ-മുതാസിം' 1227–1229 അബു അൽ-അലാ ഇദ്രിസ് I അൽ-മാമൂൻ, 1229-1232 അബു മുഹമ്മദ് അബ്ദുൽ വാഹിദ് II 'അൽ-റഷീദ്' 1232–1242 അബു അൽ-ഹസ്സൻ അലി 'അൽ-സെയ്ദ്' 1242–1248 അബു ഹാഫ്സ് ഉമർ 'അൽ-മുർതദ', 1248–1266 അബു അൽ-ഉല (അബു ദബ്ബൂസ്) ഇദ്രിസ് II 'അൽ-വാത്തിഖ്' 1266-1269 അവലംബം ഉറവിടങ്ങൾ
അൽ വഹ്ബ അഗ്നിപർവ്വത മുഖം ഇംഗ്ലീഷ് വിലാസം https://ml.wikipedia.org/wiki/Al_Wahbah_crater വഹ്ബ ക്രയ്റ്റർ
അൽ വഹ്ബ ക്രയ്റ്റർ അഥവാ അൽ വഹ്ബ അഗ്നിപർവ്വത മുഖം (അറബിയിൽ മഖ്‌ല തമിയ) സൗദി അറേബ്യയിലെ ത്വായിഫിൽ നിന്നും 254 കിലോമീറ്റർ മാറി ഹരാത് കിഷബ് സമതലത്തിൽ സ്ഥിതി ചെയ്യുന്നു.
250 മീ ( 820 അടി) താഴ്ചയും 2 കി.
മീ (1.2 മൈൽ) വ്യാസവും ഉള്ള വൃത്താകാരമായ ഒരു ഭൌമഗർത്തമാണു അൽ വഹ്ബ.
ഗർത്തിന്റെ താഴ്ഭാഗ വെളുത്ത സോഡിയം ഫോസ്ഫേറ്റ് പരലുകൾ മൂടപ്പെട്ടിരിക്കുന്നു.
ഹരാത് കിഷബിൽ അൽ വഹ്ബ കൂടാതെ വേറെയും ധാരാളം അഗ്നിപർവതാവശിഷ്ടങ്ങളുണ്ട്.
ഭൂഗർഭ ജലവും മാഗമയും ഭൂമിക്കടിയിൽ വെച്ച് ഇടകലരുക വഴി രൂപം കൊണ്ട ഭൂഗഭ അഗ്നിപർവ്വത പ്രവർത്തനം മൂലം രൂപം കൊണ്ട മാർ ക്രയ്റ്റർ ആണു അൽ വഹ്ബ എന്നാണു ആധുനിക ഭൗമശാസ്ത്രജ്ഞർ പൊതുവെ കരുതന്നത്.
ജലത്തിന്റേയും മാഗ്മയുടെയും പ്രതിപ്രവർത്തനം വഴി ശക്തമായ വാതക പ്രസരണം ഉണ്ടാവുകയും അതുവഴി ഗർത്തം രൂപം കൊള്ളുകയുമായിരുന്നു എന്നും കരുതപ്പെടുന്നു.
സമീപ നഗരഗങ്ങളായ തായിഫിനേയും ജിദ്ദയേയും ബന്ധിച്ച് വാഹനയോഗ്യമായ പാതകൾ ഉണ്ട്.
ഗർത്തത്തിന്റെ താഴെ വരെ നടന്നിറങ്ങാ‍വുന്നാ തർത്തിലുള്ളാ നടപാതയുണ്ട്.
താഴേയ്ക്കിറങ്ങാൻ ഏകദേശം 25 മിനിറ്റും തിരികെ വരാൻ 45 മിനിറ്റും സമയെമെടുക്കും.
അൽ വഹ്ബ അഗ്നിപർവ്വതമുഖത്തിന്റെ പനോരമ അൽ വഹ്ബ അഗ്നിപർവ്വതമുഖത്തുള്ള എണ്ണപ്പനകൾ അൽ വഹ്ബ അഗ്നിപർവ്വതമുഖത്തിന്റെ നടുഭാഗം അവലംബം ↑ Grainger, David J. (1996).
"Al Wahbah volcanic explosion crater, Saudi Arabia".
Geology Today 12 (1): 27–30.
doi:10.1046/j.1365-2451.1996.00006.x. പുറത്തേയ്ക്കുള്ള കണ്ണികൾ Mekshat Archived 2012-02-19 at the Wayback Machine .
Global Volcanism Program Archived 2013-02-20 at the Wayback Machine .
22°54′0″N 41°8′20″E ﻿ / ﻿ 22.90000°N 41.13889°E ﻿ / 22.90000; 41.13889
അൽ റഷീദ് ഇംഗ്ലീഷ് വിലാസം https://ml.wikipedia.org/wiki/Al_Rashid Flag of the Emirate of Ha'il , 1835 to 1920
അൽ റഷീദ് (Arabic: آل رشيد‎ Āl Rashīd; pronounced [æːl ræˈʃiːd]) അറേബ്യയിലെ ഒരു രാജവംശമായിരുന്നു.
ഈ രാജ വംശം ഭരിച്ചിരുന്ന രാജ്യത്തിന്റെ പേര് ജബൽ ഷമ്മാർ എമിരേറ്റ് എന്നായിരുന്നു.
റഷീദി രാജ്യത്തിന്റെ പ്രതാപ കാലത്തെ ഭൂപടം
അൽ റാസ് (ദുബൈ)
അൽ റാസ്, Al Ras ( അറബി : اَلـرَّأْس ‬ , "മുനമ്പ്") ദുബൈയിലെ ഒരു പ്രദേശമാണ്.
ദൈ റ പ്രവിശ്യയിലെ ഏറ്റവും പടിഞ്ഞാ റായാണ് ഈ പ്രദേശം സ്ഥിതി ചെയ്യുന്നത്.
ദുബായ് ക്രീക്ക് തെക്ക് പടിഞ്ഞാ റായും അൽ ദാഗയയും അൽ ബുത്തീനയും കിഴക്കായും അതിർത്തി പങ്കിടുന്നു.
മുനമ്പ് എന്നർത്ഥമുള്ള അൽ റാസ് ആണ് ദൈ റയിൽ എറ്റവും പഴക്കം ചെന്ന സമൂഹം.
വടക്കും തെക്കും പടിഞ്ഞാ റും ഡി. 85 എന്ന ( അൽ ബനിയാസ് റോഡ്) റോഡും കിശക്ക് പഴയ ബലദിയ തെരുവും അൽ റാസിനെ ചുറ്റിയാണ് പോകുന്നത്.
ദുബൈ ഗോൾഡ് സൂക്ക്, ദുബൈ സ്പൈസ് സൂക്ക്, അൽ റാസ് ഹോട്ടെൽ,, സെന്റ് ജോർജ്ജ് ഹോട്ടെൽ എന്നിവയാണ് പ്രധാന ആകർഷണങ്ങൾ.
ദുബയ് ഗ്രന്ഥശാല എന്നറിയപ്പെടുന്ന അൽ റാസ്ഗ്രന്ഥശാല ഇവിടെയാണ്.
1963 ലാണ് ഇത് പ്രവർത്തനം ആരംഭിക്കുന്നത്.
അൽ റാസ് മെട്രോ സ്റ്റേഷൻ വഴി ദുബൈ മെട്രോ ഈ പ്രദേശത്തെ സേവിക്കുന്നു.
അൽ മൊയ്തു ഇംഗ്ലീഷ് വിലാസം https://ml.wikipedia.org/wiki/Chapters
മെസ്സേജ് മൂവീസിന്റെ ബാനറിൽ സക്കീൻ ടി.വി നിർമിച്ചു മലയാളത്തിൽ ഇറങ്ങിയ ഒരു ഷോർട്ട് ഫിലിമാണ്‌ അൽ മൊയ്തു .
അഷ്ക്കർ , റമീസ് എന്നിവർ സംവിധാനം ചെയ്തത്.
മാമുക്കോയ , ശശി കലിംഗ , ഷാഫി കൊല്ലം, നിർമൽ പാലാഴി എന്നിവരാണ് ഇതിൽ പ്രധാനമായി അഭിനയിച്ചിരിക്കുന്നത്.
സർക്കുലേഷൻ വർധനവിനായി മാധ്യമങ്ങൾ പടച്ചു വിടുന്ന കള്ളക്കഥകളെ ഹാസ്യാത്മകമായി വിമർശിക്കുന്നതാണ് അൽ മൊയ്തുവിന്റെ പ്രമേയം.
സംവിധായകൻ കമൽ .
, പി.ടി. കുഞ്ഞുമുഹമ്മദ് , ജോയ് മാത്യു , സുരാജ് വെഞ്ഞാറമൂട് തുടങ്ങിയവർ ഈ ഷോർട്ട് ഫിലിം മുന്നോട്ട് വെക്കുന്ന സന്ദേശത്തെ പ്രശംസിക്കുകയുണ്ടായി.
2014 ജനുവരി 21നു യൂടൂബിലാണ്  അൽ മൊയ്തു റിലീസ് ചെയ്തത്.
റിലീസ് ചെയ്തു ഒരാഴ്ചയോടെ ഒരു ലക്ഷം ആളുകളും അൽ മൊയ്തു ഇന്റർനെറ്റിലൂടെ കാണുകയുണ്ടായി.
അഭിനേതാക്കൾ മാമുക്കോയ – അൽ മൊയ്തു ശശി കലിംഗ – ഹോട്ടൽ ഉടമ ഷാഫി കൊല്ലം , നിർമൽ പാലാഴി – പത്രപ്രവർത്തകർ അവലംബം പുറത്തേക്കുള്ള കണ്ണികൾ അൽ മൊയ്തു യൂടൂബ് ലിങ്ക്
അൽ വാഖിഅ ഇംഗ്ലീഷ് വിലാസം https://ml.wikipedia.org/wiki/Al-Waqi%27a
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ അൻപത്തിയാറാം അദ്ധ്യായമാണ്‌ അൽ വാഖിഅ (സംഭവം).
സൂക്തങ്ങൾ : 96 മുൻപുള്ള സൂറ: റഹ്‌മാൻ ഖുർആൻ അടുത്ത സൂറ: ഹദീദ് സൂറത്ത്
(അദ്ധ്യായം) 56
അൽ മൊറാവിദ് ദീനാർ
വടക്ക്-പടിഞ്ഞാറൻ ആഫ്രിക്കയിലും ഐബീരിയയിലുമായി നിലനിന്ന അൽ മൊറാവിദ് സാമ്രാജ്യത്തിന് കീഴിൽ നിലനിന്ന സ്വർണ്ണനാണയമാണ് അൽ മൊറാവിദ് ദീനാർ ( അറബി : الدينار المرابطي ‬ ) .
സഹാറ മരുഭൂമിയിലെ തെക്കു-പടിഞ്ഞാറൻ ഭാഗത്ത് ഉണ്ടായിരുന്ന സ്വർണ്ണഖനികളിൽ നിന്നാണ് ഇവക്കുള്ള സ്വർണ്ണം ശേഖരിച്ചിരുന്നത് .
സാമ്രാജ്യത്തിന് പുറത്തും വ്യാപകമായി ഇവ ഉപയോഗിക്കപ്പെട്ടുവന്നു.
ഐബീരിയയിലെ തന്നെ മറ്റു ക്രിസ്ത്യൻ ഭരണകൂടങ്ങൾ ഇതിനെ മറാവിദി, മറാബതിൻ എന്നെല്ലാം വിളിച്ചു വന്നു .
അൽ യസഹ് നബി
ഇൽയാസ് നബിയുടെ പിൻഗാമിയാണ് പ്രവാചകനായ അൽ യസഹ് നബി.
സൂറത്തുൽ അൻആം സൂറത്ത് സ്വാദ് എന്നിവയിൽ ഖുർആനിൽ അദ്ദേഹത്തെ കുറിച്ച് പറയുന്നുണ്ട് അദ്ദേഹം ഉഖ്തുബിന്റെ മകൻ ആണെന്നല്ലാതെ അദ്ദേഹത്തിൻറെ ജീവിതത്തെക്കുറിച്ച് ചരിത്രകാരന്മാർ ഒന്നും പ്രതിപാദിക്കുന്നില്ല.
ഇല്ല്യാസ് നബിയുടെ കൂടെ ഒരു ശതകത്തോളം അദ്ദേഹം ജീവിച്ചിരുന്നു.
ഇല്യാസ് നബിക്ക് ശേഷം അദ്ദേഹത്തെയാണ് അല്ലാഹു പ്രവാചകനായി നിയോഗിച്ചത്.
ലബനാനിൽ വച്ചാണ്   അദ്ദേഹം വഫാത്തായത് .
അവിടെത്തന്നെ മറവുചെയ്തു.
ആന്ധ്രാപ്രദേശ്‌ മുഖ്യമന്ത്രിമാരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Chief_Ministers_of_Andhra_Pradesh
1956-ൽ, ഹൈദരാബാദ് സംസ്ഥാനത്തിന്റെ ഭാഗമായിരുന്ന ഗുൽബർഗ്, ഔറംഗബാദ് എന്നീ ഡിവിഷനുകൾ യഥാക്രമം അന്ന് നിലവിലുണ്ടായിരുന്ന മൈസൂർ , ബോംബെ എന്നീ സംസ്ഥാനങ്ങളോടു കൂട്ടിച്ചേർത്തമ്പോൾ, അവശേഷിച്ച ഭാഗമായിരുന്ന തെലങ്കാനയെ അന്നത്തെ ആന്ധ്രാ സംസ്ഥാനത്തോടു കൂട്ടിച്ചേർത്താണ് ആന്ധ്രാപ്രദേശ് സംസ്ഥാനം രൂപീകൃതമായത്.